# Cristina Rodríguez Cabral

Cristina Rodríguez Cabral (Montevideo, 26 de maig de 1959) és una poeta, professora i activista uruguaiana. És autora de llibres de poesia, prosa i assaig.

## Biografia

Cristina Rodríguez té una llicenciatura en Sociologia i una altra en Infermeria, professió que va exercir per alguns anys a l'Uruguai. Va continuar la seva formació acadèmica a la Universitat de Missouri, Califòrnia (Estats Units d'Amèrica), on va obtenir un títol de doctorat en Filosofia. Actualment resideix als Estats Units d'Amèrica, on treballa com a investigadora i professora universitària.
Escriu literatura des dels 11 anys. Les seves primeres publicacions les va fer a través del setmanari cultural de l'Organització Món Afro (OMA), en la qual militava pels drets dels afrodescendents a l'Uruguai. El 1986, la seva obra en prosa Bahía, mágica Bahía obté el Premi Casa de las Américas. En l'actualitat, Rodríguez Cabral és una referent internacional de la literatura afrouruguaiana, i és una de les poques autores afrouruguaianes vives a les que se li han dedicat estudis acadèmics.
En la seva obra en general es troben manifestacions de resistència a la marginació i l'opressió, tant racial com de gènere. Hi ha en les seves obres «una necessitat per recordar i reafirmar els valors heretats tant de la seva família com de l'Àfrica». Els seus treballs inicials estan enfocades en els seus sentiments i experiències íntimes des de la perspectiva d'una dona negra hispanoamericana. En els seus treballs posteriors a 1995 introdueix temes vinculats a la militància social, el racisme i la identitat cultural.

## Obra

* 1986, Bahía, mágica Bahía (Premi Casa de las Américas).
* 1987, Pájaros sueltos.
* 1988, Entre giros y mutaciones.
* 1989, Desde el sol.
* 1989, La del espejo y yo.
* 1989, De par en par.
* 1992, Quinientos años después y hoy más que nunca.
* 1993, Desde mi trinchera.
* 1996, Pedirán más.
* 1998, Memoria y resistencia.
* 1999, Noches sin luna, días con sol.
* 2004, Memoria y resistencia (antologia).

## Referències

* 1 2 Burgueño, María Cristina «Cristina Rodríguez Cabral: memoria y resistencia» ( PDF) (en castellà). Grafemas: boletín electrónico de la Asociación Internacional de Literatura y Cultura Femenina Hispánica, 8-2004. Arxivat de l'original el 2017-12-01. ISSN: 1938-7253. OCLC: 891741495 [Consulta: 2 abril 2020].
* ↑ «Cristina Rodríguez Cabral» (en castellà). Mujeres que hacen la historia - breves biografías, 14-07-2012.
* 1 2 Gortázar, Alejandro. «Entrevista a Cristina Rodríguez Cabral» (en castellà). Sujetos. Cultura y política, 09-02-2016.
* ↑ Gortázar, Alejandro «Excéntrica y alternativa» (en castellà). La Diaria, 14 maç 2016. Arxivat de l'original el 2016-03-14 [Consulta: 2 abril 2020].
* ↑ Valero, Silvia «Cristina Rodríguez Cabral: el proceso continuo de la identidad y su proyección poética» (en castellà). Visitas al Patio: Revista del Programa de Lingüística y Literatura [Universidad de Cartagena], 10, 2016. ISSN: 2027-0585. OCLC: 802503732.

## Enllaços externs

* «Cristina Rodríguez Cabral» (en castellà). Autores. Arxivat de l'original el 2017-12-01. [Consulta: 2 abril 2020].
* «Memoria y resistencia. Antología [Selección de poemas y relatos» (en castellà). Biblioteca Virtual Miguel de Cervantes.